Sekolah Menengah Kebangsaan Kudat II

Sekolah Menengah Kebangsaan Kudat II atau nama ringkasnya SMK Kudat II, merupakan sebuah Sekolah Menengah Kebangsaan yang terletak di Kudat, Sabah.

Sejarah 
SMK Kudat II terletak kira-kira 5 km dari Pekan Kudat. Sekolah ini telah dibina pada 2001 dengan keluasan 22 ekar. Ia telah siap sepenuhnya pada penghujung tahun 2003. Sekolah ini telah mula beroperasi pada 2 Januari 2004 dengan diketuai oleh En. Abdul Gani Bin Haiyun yang bertindak sebagai Penyelaras Sekolah dan menjalankan tugas pentadbiran pada awal 2004. Bilangan pelajar pada Sesi Persekolahan Penggal 1 2004 adalah seramai 225 orang yang terdiri daripada pelajar Tingkatan 1 sahaja. Bilangan guru pada waktu tersebut pula adalah seramai 17 orang.    

Pada 2021, Sekolah Menengah Kebangsaan Kudat II memiliki 266 pelajar lelaki dan 252  pelajar perempuan, menjadikan jumlah keseluruhan murid seramai 518 orang. Ia mempunyai seramai 64 orang guru.2021  

 Senarai Pengetua 
Nama PengetuaTempoh PerkhidmatanPuan Junaidah Binti Yusuppu2004Encik Mohd Zaini Bin Yanin2004 - 2007Encik Ismail Bin Tukimin2007 - 2008Encik Suid Bin Haji Hanapi 2008 -  2012Puan Nurul Izzati Adlina Abdullah2012 - 2024Encik Salim bin Masrah2024 - Kini

 Lagu Sekolah 

SMK Kudat Dua
SMK Kebanggaan kita
Bertekad bina kecemerlangan
Budaya teras wawasan
SMK Ku tercinta
Kau mercu kejayaan
Insan cemerlang berteknologi
Beretika berpengetahuan
Ilmu iman jadi pedoman
Bakti kasih dicurahkan
Berjuang penuh keyakinan
Bertekad cemerlang
Kau lambang kemegahan
Namamu kan dikenang
Gedung ilmu pusaka bangsa
Agama dan negara

 Logo Sekolah 

 Warna 

 Merah : Melambangkan keberanian, bertenaga dan semangat juang warga sekolah dalam menghadapi pelbagai cabaran dan kekal abadi merentasi zaman.
 Kuning : Melambangkan ketaatan kepada tuhan dan kesetiaan kepada pemimpin dengan amalan budaya cemerlang.
 Biru : Melambangkan perpaduan dan semangat muhibbah melalui kesatuan fikiran dan tindakan berkonsepkan budaya penyayang dalam kalangan warga sekolah yang menjadi tunjang kepada suasana kedamaian, keamanan dan keharmonian kaum berbilang bangsa.
 Putih : Melambangkan keikhlasan, kebersihan dan nilai-nilai murni yang menjadi amalan semua arga sekolah.

 Bentuk atau Lambang 

 Bulatan : Melambangkan cabaran ilmu pengetahuan, kemahiran dan nilai menjadi tunggak kehidupan sejagat.
 Dua segi empat bergabung : Melambangkan empat pihak penting iaitu pentadbir, guru-guru, kakitangan sokongan dan pelajar-pelajar yang saling bekerjasama dalam merealisasikan matlamat Falsafah Pendidikan Kebangsaan.
 Buku : Melambangkan SMK Kudat II sebagai institusi pendidikan yang penuh dengan khazanah ilmu.
 Topi atau mortar board : Melambangkan cita-cita sekolah untuk melahirkan pelajar berminda kelas pertama.
 Skrol : Melambangkan inspirasi pelajar untuk belajar bersungguh-sungguh sehingga berjaya menggenggam segulung ijazah.

 Bendera Sekolah 

 Merah : Melambangkan keberanian, bertenaga dan semangat juang warga sekolah dalam menghadapi pelbagai cabaran dan kekal abadi merentasi zaman,
 Kuning : Melambangkan ketaatan kepada tuhan dan kesetiaan kepada pemimpin dengan amalan budaya cemerlang.
 Biru : Melambangkan perpaduan dan semangat muhibbah melalui kesatuan fikiran dan tindakan berkonsepkan budaya penyayang dalam kalangan warga sekolah yang menjadi tunjang kepada suasana kedamaian, keamanan dan keharmonian kaum berbilang bangsa.

 Piagam Sekolah 
Kami warga SMK Kudat II dengan penuh tekad dan iltizam, berikrar dan berjanji akan menumpukan seluruh tenaga dan usaha kami untuk memberikan perkhidmatan terbaik kami kepada :

 Pelajar 

 Semua pelajar dapat mengikuti proses pengajaran dan pembelajaran berdasarkan masa yang ditetapkan dalam suasana kondusif dan selamat.
 Semua pelajar mendapat layanan yang adil dan mesra dalam semua urusan tanpa mengira kaum dan agama.
 Semua pelajar berpeluang menyertai pelbagai program di semua peringkat iaitu sekolah, daerah, negeri dan kebangsaan.
 Semua pelajar mempunyai hak jaminan ke atas kebajikan dan keselamatan mereka.

 Staf 

 Staf dapat bekerja dalam suasana kondusif.
 Semua urusan gaji diurus dengan baik dan mengikut masa yang ditetapkan.
 Guru dapat mengajar mengikut opsyen sekurang-kurangnya 3 waktu seminggu.
 Menerima kursus dalam perkhidmatan untuk peningkatan kendiri sekurang-kurangnya 4 kali setahun mendapat semua maklumat dan pekeliling perkhidmatan yang dikeluarkan oleh pihak sekolah, PPD, JPN dan KPM dengan segera.

 Ibu bapa atau penjaga 

 Menerima layanan yang adil serta perkhidmatan yang cekap dalam semua urusan tanpa mengira status atau kedudukan.
 Menerima maklum balas serta tindakan segera  terhadap semua aduan yang dikemukakan.
 Mendapatb peluang dan kerjasama terbaik dalam memberikan cadangan atau usul untuk menambahbaik poencapaian sekolah.

 Komuniti 

 Mendapat kerjasama yang baik dalam semua aktiviti kemasyarakatan yang dianjurkan.
 Mengambil tindakan segera atas semua arahan PPD/JPN/KPM melalui surat makluman dan pekeliling.
 Semua surat daripada PPD/JPN/KPM dijawab dalam masa 3 hari selepas diterima mengikut keperluan.

 Visi, Misi dan Moto 

 Visi : 
Mencapai tiga kedudukan terbaik dalam semua bidang di Daerah Kudat menjelang tahun 2023.

 Misi : 
Membangunkan dan mementapkan profesionalisma guru dengan anggota pelaksana.

Memberi pendidikan berkualiti untuk melahirkan modal insan yang cemerlang melalui pendekatan bersepadu berteraskan Falsafah Pendidikan Kebangsaan.

 Moto : Bertekad Bina Kecemerlangan 

Bertekad : Berazam dan berusaha dengan sepenuh hati dan niat yang tulus untuk mencapai kecemerlangan dalam semua aspek.

Bina : Menggunakan semua potensiyang ada pada semua warga sekolah untuk membangun, menajana, mencipta dan mencapai pelbagai kejayaan demi merealisasikan visi dan misi sekolah.

Kecemerlangan : Kecemerlangan dalam semua aspek serta seimbang mengikut Falsafah Pendidikan Kebangsaan Kecemerlangan yang dibina mampu mencorakkan masa depan keluarga, masyarakat, agama dan negara.

Kudat II
Kudat II